লুকা ইয়োভিচ

লুকা ইয়োভিচ (সার্বীয়: Лука Јовић, উচ্চারিত [lûːka jǒːʋitɕ], ইংরেজি: Luka Jović; জন্ম: ২৩ ডিসেম্বর ১৯৯৭) হলেন একজন সার্বীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবলের শীর্ষ স্তর সেরিয়ে আ-এর ক্লাব ফিওরেন্তিনা এবং সার্বিয়া জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় হিসেবে খেলেন। ২০০৫–০-৬ মৌসুমে, সার্বীয় ফুটবল ক্লাব রেড স্টার বেলগ্রেডের যুব পর্যায়ের হয়ে খেলার মাধ্যমে ইয়োভিচ ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৩–১৪ মৌসুমে, রেড স্টার বেলগ্রেডের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; রেড স্টার বেলগ্রেডের হয়ে তিনি ৪২ ম্যাচে ১২টি গোল করেছেন। অতঃপর ১ মৌসুমের জন্য বেনফিকা যুব দলের হয়ে খেলার পর তিনি পর্তুগিজ ক্লাব বেনফিকায় যোগদান করেছেন, বেনফিকার হয়ে তিনি রুই ভিতোরিয়ার অধীনে টানা দুই মৌসুম প্রিমেইরা লিগার শিরোপা জয়লাভ করেছেন। বেনফিকায় ২ মৌসুম অতিবাহিত করে দুই মৌসুম যাবত জার্মান ক্লাব আইন্ট্রাখট ফ্রাঙ্কফুর্টের হয়ে ধারে খেলার পর প্রায় ২৩ মিলিয়ন ইউরোর বিনিময়ে আইন্ট্রাখট ফ্রাঙ্কফুর্টের সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ৭৫ ম্যাচে ৩৬টি গোল করেছেন। ২০১৯–২০ মৌসুমে, তিনি প্রায় ৬৩ মিলিয়ন ইউরোর বিনিময়ে আইন্ট্রাখট ফ্রাঙ্কফুর্ট হতে স্পেনীয় ক্লাব রিয়াল মাদ্রিদে যোগদান করেছেন। ২০২০–২১ মৌসুমে, তিনি অর্ধ মৌসুমের জন্য ধারে পুনরায় আইন্ট্রাখট ফ্রাঙ্কফুর্টের হয়ে খেলেছেন। ২০১২ সালে, ইয়োভিচ সার্বিয়া অনূর্ধ্ব-১৬ দলের হয়ে সার্বিয়ার বয়সভিত্তিক পর্যায়ে অভিষেক করেছিলেন। সার্বিয়ার বয়সভিত্তিক দলের হয়ে খেলার পর, তিনি ২০১৮ সালে সার্বিয়ার হয়ে আন্তর্জাতিক পর্যায়ে অভিষেক করেছেন; সার্বিয়ার জার্সি গায়ে তিনি এপর্যন্ত ২৬ ম্যাচে ৯টি গোল করেছেন। তিনি সার্বিয়ার হয়ে ২০১৮ ফিফা বিশ্বকাপে অংশগ্রহণ করেছেন। ব্যক্তিগতভাবে, ইয়োভিচ বেশ কিছু পুরস্কার জয়লাভ করেছেন, যার মধ্যে ২০১৮–১৯ বুন্দেসলিগার মৌসুম সেরা দলে অন্তর্ভুক্তি অন্যতম। লুকা ইয়োভিচ ১৯৯৭ সালের ২৩শে ডিসেম্বর তারিখে যুগোস্লাভিয়ার লোজনিৎসায় জন্মগ্রহণ করেছেন এবং সেখানেই তার শৈশব অতিবাহিত করেছেন। ইয়োভিচ সার্বিয়ার বাতার নামক গ্রামে জন্মগ্রহণ করেন। মাত্র পাঁচ বছরে বয়সে লোজনিৎসায় ফুটবল খেলার সময় তিনি বেলগ্রেডে অনুষ্ঠিত ৪ থেকে ১২ বছরের বাচ্চাদের জন্য আয়োজিত মিনি মেক্সি নামক প্রতিযোগিতায় খেলার আমন্ত্রণ পেয়েছিলেন, যেখানে এক ম্যাচে ৩ গোল করার পর তার বাবাকে প্রতি ম্যাচে ৫০ ইউরো ও যাতায়াত খরচ ২,০০০ রিয়াল দেওয়ার কথা বলা হয়েছিল। উক্ত প্রতিযোগিতায় এক ম্যাচে তার খেলা রেড স্টার বেলগ্রেডের স্কাউটের নজর কেড়েছিল। ইয়োভিচ সার্বিয়া অনূর্ধ্ব-১৬, সার্বিয়া অনূর্ধ্ব-১৭, সার্বিয়া অনূর্ধ্ব-১৮, সার্বিয়া অনূর্ধ্ব-১৯, সার্বিয়া অনূর্ধ্ব-২০ এবং সার্বিয়া অনূর্ধ্ব-২১ দলের হয়ে খেলার মাধ্যমে সার্বিয়ার প্রতিনিধিত্ব করেছেন। ২০১২ সালের ১১ই সেপ্টেম্বর তারিখে তিনি সার্বিয়া অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। সার্বিয়া অনূর্ধ্ব-১৯ দলের হয়ে তিনি ২০১৪ উয়েফা ইউরোপীয় অনূর্ধ্ব-১৯ চ্যাম্পিয়নশিপে অংশগ্রহণ করেছেন, তবে তার দল উক্ত প্রতিযোগিতায় গ্রুপ পর্ব থেকেই বিদায় নিয়েছিল; উক্ত প্রতিযোগিতায় তিনি ৩ ম্যাচে ১টি গোল করেছিলেন। পাঁচ বছর পর সার্বিয়া অনূর্ধ্ব-২১ দলের হয়ে ইতালিতে অনুষ্ঠিত ২০১৯ উয়েফা ইউরোপীয় অনূর্ধ্ব-২১ চ্যাম্পিয়নশিপে অংশগ্রহণ করেছেন, যেখানে তিনি ২ ম্যাচে অংশগ্রহণ করেছেন। সার্বিয়ার বয়সভিত্তিক দলের হয়ে তিনি ৬২ ম্যাচে অংশগ্রহণ করে ৪৪টি গোল করেছেন। ২০১৮ সালের ৪ঠা জুন তারিখে, মাত্র ২০ বছর ৫ মাস ১২ দিন বয়সে, উভয় পায়ে ফুটবল খেলায় পারদর্শী ইয়োভিচ চিলির বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সার্বিয়ার হয়ে অভিষেক করেছেন। উক্ত ম্যাচের ৮৪তম মিনিটে আক্রমণভাগের খেলোয়াড় আলেকসান্দার মিত্রোভিচের বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি ১৯ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছেন। ম্যাচটি চিলি ১–০ গোলের ব্যবধানে জয়লাভ করেছিল। সার্বিয়ার হয়ে অভিষেকের বছরে ইয়োভিচ সর্বমোট ৩ ম্যাচে অংশগ্রহণ করেছেন। জাতীয় দলের হয়ে অভিষেকের ৯ মাস ১৬ দিন পর, সার্বিয়ার জার্সি গায়ে প্রথম গোলটি করেন; ২০১৯ সালের ২০শে মার্চ তারিখে, জার্মানির বিরুদ্ধে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন। ইয়োভিচ রাশিয়ায় অনুষ্ঠিত ২০১৮ ফিফা বিশ্বকাপের জন্য মলাদেন ক্রস্তায়িচের অধীনে ঘোষিত সার্বিয়া দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পান। ২০১৮ সালের ২৭শে জুন তারিখে, তিনি ব্রাজিলের বিরুদ্ধে গ্রুপ পর্বে নিজেদের শেষ ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছেন, যা উক্ত বিশ্বকাপে তার একমাত্র ম্যাচ ছিল। ১৪ জুলাই ২০২২ পর্যন্ত হালনাগাদকৃত। "FIFA World Cup Russia 2018: List of Players: Serbia" (পিডিএফ)। FIFA। ১৫ জুলাই ২০১৮। পৃষ্ঠা 27। ১১ জুন ২০১৯ তারিখে মূল (পিডিএফ) থেকে আর্কাইভ করা।  "Jović"। Real Madrid C.F. - Web Oficial। ১২ জুন ২০১৯। সংগ্রহের তারিখ ২৩ আগস্ট ২০২১।  "Luka Jovic LaLiga Santander"। লা লিগা। ২৮ জুন ২০২১। সংগ্রহের তারিখ ২৩ আগস্ট ২০২১।  "2018/19 Bundesliga Team of the Season"। Bundesliga। ২৭ মে ২০১৯। সংগ্রহের তারিখ ২৭ মে ২০১৯।  "Mozzart Sport: Čudesan slučaj Luke Jovića, ili – Kako je klinac koji je spavao u gepeku stigao do velike pozornice"। ২৭ ডিসেম্বর ২০১৩। ৩১ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ৩০ জুলাই ২০১৯।  OBRENOVIĆ, Aleksandar (১১ আগস্ট ২০১৪)। "Terzić: Luka Jović je novi Falkao"। ৫ জুন ২০১৯ তারিখে মূল থেকে আর্কাইভ করা। সংগ্রহের তারিখ ৩০ জুলাই ২০১৯।  B. Cvetojevic (১৬ অক্টোবর ২০১৩)। "Zvezdin biser Jović: Hoću kao Pančev"।  "Кoнaчни избoр Пaунoвићa за EП" [Paunović's final choice for Euro]। FSS। ১৬ জুলাই ২০১৪। সংগ্রহের তারিখ ১৭ জুলাই ২০১৪।  "Serbia U19 - AppearancesU19 EURO 2014"। worldfootball.net। ২৭ নভেম্বর ২০২০। সংগ্রহের তারিখ ১৯ আগস্ট ২০২১।  "GORAN ĐOROVIĆ ODABRAO IGRAČE ZA PRVENSTVO EVROPE"। FA Serbia। ১ জুন ২০১৯। সংগ্রহের তারিখ ১ জুন ২০১৯।  "Serbia U21 - AppearancesU21 EURO 2019"। worldfootball.net। ২৭ নভেম্বর ২০২০। সংগ্রহের তারিখ ১৯ আগস্ট ২০২১।  "Serbia - Chile 0:1 (Friendlies 2018, June)"। worldfootball.net। ২৭ নভেম্বর ২০২০। সংগ্রহের তারিখ ১৯ আগস্ট ২০২১।  "Serbia - Chile, Jun 4, 2018 - International Friendlies - Match sheet"। Transfermarkt। ৪ জুন ২০১৮। সংগ্রহের তারিখ ১৯ আগস্ট ২০২১।  Strack-Zimmermann, Benjamin (৪ জুন ২০১৮)। "Serbia vs. Chile (0:1)"। National Football Teams। সংগ্রহের তারিখ ১৯ আগস্ট ২০২১।  "Serbia, Mar 20, 2019 - International Friendlies - Match sheet"। Transfermarkt। ২০ মার্চ ২০১৯। সংগ্রহের তারিখ ১৯ আগস্ট ২০২১।  Strack-Zimmermann, Benjamin (২০ মার্চ ২০১৯)। "Germany vs. Serbia (1:1)"। National Football Teams। সংগ্রহের তারিখ ১৯ আগস্ট ২০২১।  "Germany - Serbia 1:1 (Friendlies 2019, March)"। worldfootball.net। ২৭ নভেম্বর ২০২০। সংগ্রহের তারিখ ১৯ আগস্ট ২০২১।  "FIFA World Cup Russia 2018™: List of Players" (পিডিএফ)। fifadata.com (ইংরেজি ভাষায়)। ফিফা। ১০ জুন ২০১৮। ৬ ডিসেম্বর ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ আগস্ট ২০২১।  "Селектoр Млaден Крстaјић oдaбрao 23 игрaчa за СП у Русији" [Mladen Krstajić has chosen 23 players for the World Cup in Russia]। FSS.rs। Football Association of Serbia। ১ জুন ২০১৮। সংগ্রহের তারিখ ১ জুন ২০১৮।  "Serbia - Brazil, Jun 27, 2018 - World Cup 2018 - Match sheet"। Transfermarkt। ২৭ জুন ২০১৮। সংগ্রহের তারিখ ১৯ আগস্ট ২০২১।  Strack-Zimmermann, Benjamin (২৭ জুন ২০১৮)। "Serbia vs. Brazil (0:2)"। National Football Teams। সংগ্রহের তারিখ ১৯ আগস্ট ২০২১।  "Serbia - Brazil 0:2 (World Cup 2018 Russia, Group E)"। worldfootball.net। ২৭ নভেম্বর ২০২০। সংগ্রহের তারিখ ১৯ আগস্ট ২০২১।  "Serbia - Appearances World Cup 2018"। worldfootball.net। ২৭ নভেম্বর ২০২০। সংগ্রহের তারিখ ১৯ আগস্ট ২০২১।  উইকিমিডিয়া কমন্সে লুকা ইয়োভিচ সংক্রান্ত মিডিয়া রয়েছে। লুকা ইয়োভিচ – ফিফা প্রতিযোগিতার রেকর্ড (ইংরেজি) লুকা ইয়োভিচ – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে লুকা ইয়োভিচ (ইংরেজি) সকারবেসে লুকা ইয়োভিচ (ইংরেজি) বিডিফুটবলে লুকা ইয়োভিচ (ইংরেজি) ট্রান্সফারমার্কেটে লুকা ইয়োভিচ (ইংরেজি) ওয়ার্ল্ডফুটবল.নেটে লুকা ইয়োভিচ (ইংরেজি) ইএসপিএন এফসিতে লুকা ইয়োভিচ (ইংরেজি) ন্যাশনাল-ফুটবল-টিমস.কমে লুকা ইয়োভিচ (ইংরেজি)